title: 2006/198/ES: Rozhodnutie Komisie z  2. februára 2006 , ktorým sa v mene Európskeho spoločenstva schvaľujú zmeny a doplnenia príloh k Dohode medzi Európskym spoločenstvom a Spojenými štátmi americkými o hygienických opatreniach na ochranu zdravia ľudí a zvierat pri obchode so živými zvieratami a živočíšnymi produktmi  [oznámené pod číslom K(2006) 81]   (Text s významom pre EHP)

text:
               10.3.2006

               SK

               Úradný vestník Európskej únie

               L 71/11

         ROZHODNUTIE KOMISIE
   z 2. februára 2006,
   ktorým sa v mene Európskeho spoločenstva schvaľujú zmeny a doplnenia príloh k Dohode medzi Európskym spoločenstvom a Spojenými štátmi americkými o hygienických opatreniach na ochranu zdravia ľudí a zvierat pri obchode so živými zvieratami a živočíšnymi produktmi
   [oznámené pod číslom K(2006) 81]
   (Text s významom pre EHP)
   (2006/198/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na rozhodnutie Rady 98/258/ES zo 16. marca 1998 o uzatvorení dohody medzi Európskym spoločenstvom a Spojenými štátmi americkými o sanitárnych opatreniach na ochranu zdravia ľudí a zvierat pri obchodovaní so živými zvieratami a výrobkami živočíšneho pôvodu (1), a najmä na tretí odsek jeho článku 4,
   keďže:

               (1)

               Spoločný riadiaci výbor pre dohodu (ďalej len „výbor“) vydal na svojom zasadnutí dňa 27. októbra 2005 odporúčanie týkajúce sa určenia rovnocennosti pre produkty rybolovu. Vzhľadom na uvedené odporúčanie by bolo vhodné zmeniť a doplniť prílohu V k dohode.

               (2)

               Tieto zmeny a doplnenia by sa mali schváliť v mene Spoločenstva.

               (3)

               Opatrenie uvedené v tomto rozhodnutí je v súlade so stanoviskom Stáleho výboru pre potravinový reťazec a zdravie zvierat,

         ROZHODLA TAKTO:
   Článok 1
   V súlade s odporúčaním spoločného riadiaceho výboru zriadeného podľa článku 14 Dohody medzi Európskym spoločenstvom a Spojenými štátmi americkými o hygienických opatreniach na ochranu zdravia ľudí a zvierat pri obchode so živými zvieratami a živočíšnymi produktmi sa týmto schvaľujú v mene Európskeho spoločenstva zmeny a doplnenia prílohy V k uvedenej dohode. Znenie dohody vo forme výmeny listov vrátane zmien a doplnení prílohy V k dohode je priložené k tomuto rozhodnutiu.
   Článok 2
   Generálny riaditeľ pre zdravie a ochranu spotrebiteľov sa týmto splnomocňuje na podpis dohody vo forme výmeny listov s cieľom zaviazať Spoločenstvo.
   Článok 3
   Toto rozhodnutie sa uplatňuje prvým dňom mesiaca nasledujúceho po mesiaci, v ktorom Spojené štáty americké písomne oznámia Komisii, že ukončili svoje interné postupy schvaľovania zmien a doplnení uvedených v článku 1.

      V Bruseli 2. februára 2006

            Za Komisiu

         Markos KYPRIANOU

            člen Komisie

      (1)  Ú. v. ES L 118, 21.4.1998, s. 1.
    ---documentbreak---

               10.3.2006

               SK

               Úradný vestník Európskej únie

               L 71/12

         DOHODA
   vo forme výmeny listov o zmenách a doplneniach príloh k Dohode medzi Európskym spoločenstvom a Spojenými štátmi americkými o hygienických opatreniach na ochranu zdravia ľudí a zvierat pri obchode so živými zvieratami a živočíšnymi produktmi
   Brusel 30. januára 2006
   Vážený pane,
   vzhľadom na Dohodu medzi Európskym spoločenstvom a Spojenými štátmi americkými o hygienických opatreniach na ochranu zdravia ľudí a zvierat pri obchode so živými zvieratami a živočíšnymi produktmi mám tú česť navrhnúť Vám tieto zmeny a doplnenia príloh k dohode:
   Nahradiť znenie bodu 11 prílohy V k dohode podľa odporúčaní spoločného riadiaceho výboru zriadeného podľa článku 14 ods. 1 dohody znením priloženého dodatku A.
   Bol by som Vám zaviazaný, keby ste mohli potvrdiť súhlas Spojených štátov amerických s týmito zmenami a doplneniami prílohy V k dohode.
   Prijmite, prosím, výraz mojej najhlbšej úcty.

         Za Európske spoločenstvo

      Jaana HUSU-KALLIO

   Brusel 1. februára 2006
   Vážený pane,
   mám tú česť odvolať sa na Váš list obsahujúci podrobnosti navrhovaných zmien a doplnení bodu 11 prílohy V k Dohode medzi Európskym spoločenstvom a Spojenými štátmi americkými o hygienických opatreniach na ochranu zdravia ľudí a zvierat pri obchode so živými zvieratami a živočíšnymi produktmi.
   V tejto súvislosti mám tú česť potvrdiť Vám, že pre Spojené štáty americké sú v súlade s odporúčaním spoločného riadiaceho výboru zriadeného podľa článku 14 ods. 1 dohody prijateľné navrhované zmeny a doplnenia, ktorých kópia je pripojená k tomuto listu. Som si vedomý toho, že tieto zmeny a doplnenia nadobudnú účinnosť v deň, keď ES oznámi USA, že ukončilo postupy potrebné na implementáciu týchto zmien a doplnení.
   Prijmite, prosím, výraz mojej najhlbšej úcty.

         Za príslušný orgán Spojených štátov amerických

      Norval E. FRANCIS

      Dodatok A

            „PRÍLOHA V

                                    —

                                    Komodita

                                    —

                                    Druhy

                                    —

                                    Zdravie zvierat/ľudí

                        Vývoz Európskeho spoločenstva do Spojených štátov

                        Vývoz zo Spojených štátov do Európskeho spoločenstva

                        Podmienky obchodu

                        Rovno-cennosť

                        Zvláštne podmienky

                        Akcie

                        Podmienky obchodu

                        Rovno-cennosť

                        Zvláštne podmienky

                        Akcie

                        Normy ES

                        Normy USA

                        Normy USA

                        Normy ES

                  11.   Produkty rybolovu určené na ľudskú spotrebu

                                    —

                                    Ryby/produkty rybolovu

                        91/67

                        USDI a hlava 50

                        NE

                        USDI a hlava 50

                        91/67

                        NE

                        Pokiaľ je to vhodné, ES zhodnotí nové normy USA.

                                    —

                                    Dvojchlopňové lastúrniky/kôrovce (okrem živých)

                        91/67

                        USDI a hlava 50

                        NE

                        USDI a hlava 50

                        91/67

                        NE

                                    —

                                    Ryby/produkty rybolovu

                        91/493
                        96/22
                        96/23

                        21 CFR
                        123, 1240
                        FFDCA, FIFRA, PHSA, 21 CFR
                        70–82, 180, 110.3–110.93, 113, 114, 123, 172–193, 1240

                        Ańo 3

                        Požiadavky, ktoré sa týkajú potravín s nízkou kyslosťou v konzervách

                        USA poskytnú podrobný popis, ako sa bude posudzovať požiadavka ES ohľadom potravín s nízkou kyslosťou v konzervách.
                        ES poskytne 1. príslušné informácie a dokumentáciu o postupoch týkajúcich sa revízií a kontrol vykonávania členskými štátmi a 2.
                        informácie o používaní systémov HACCP v členských štátoch.

                        21 CFR
                        123, 1240
                        FFDCA, FIFRA, PHSA, 21 CFR
                        70–82, 180, 110.3–110.93, 113, 114, 123, 172–193, 1240

                        91/493
                        96/22
                        96/23

                        Ańo 2

                        [SANCO/10169/2005] Rev 3

                                    —

                                    Ryby/produkty rybolovu

                        USA vykonajú na mieste overenia systému ES (vrátane návštevy ústredných kancelárií ES a sledovania revízií Komisie vo viacerých členských štátoch).
                        USA uvedú všetky nevyriešené problémy zaznamenané pri uvedených akciách.
                        Výsledok overenia na mieste sa musí prerokovať s ES. Pokiaľ je výsledok overenia na mieste uspokojivý, určenie rovnocennosti sa zakončí a prípadne sa vykonajú nevyhnutné postupy.

                        Dobrovoľný program NMFS NMFS založený na HACCP 50 CFR 260

                        Ańo 1

                                    —

                                    Dvojchlopňové lastúrniky/kôrovce (okrem živých)

                        91/492

                        Národný program ozdravenia mäkkýšov a kôrovcov

                        Ańo 3

                        Existujúce obchodné podmienky

                        ES poskytne základné údaje používané na vedecké hodnotenie, ktoré sa týkajú testovania mäsa/vody. USA sa vyjadria k výsledkom vedeckého hodnotenia do 90 dní od doručenia základných údajov.
                        ES poskytne 1. vhodné informácie a dokumentáciu o postupoch revízií a kontroly vykonávania členskými štátmi a 2. informácie o používaní systémov HACCP v členských štátoch.
                        USA vykonajú na mieste overenie systému ES (vrátane návštevy ústredných kancelárií ES a pozorovania revízií Komisie vo viacerých členských štátoch).
                        USA uvedú všetky nevyriešené problémy zaznamenané pri uvedených akciách.
                        Výsledok overenia na mieste sa musí prerokovať s ES. Pokiaľ je výsledok overenia na mieste uspokojivý, určenie rovnocennosti sa zakončí a prípadne sa vykonajú nevyhnutné postupy.

                        Národný program ozdravenia mäkkýšov a kôrovcov

                        91/492

                        Ańo 3

                        Existujúce obchodné podmienky

                        Spoločné porovnanie testov mäsa/vody na účely klasifikácie zón produkcie.
                        USA musia informovať ES, akonáhle budú pripravené na preskúmanie uplatňovania nariadení HACCP týkajúcich sa plodov mora.
                        ES vykoná preskúmanie podľa potreby zahŕňajúce prešetrenie informácií a dokumentácie, ktorú majú poskytnúť USA, ktorá sa týka revízií a a kontrol vykonávania. Overenie systému USA sa musí vykonať na mieste do šiestich mesiacov od požiadavky USA.
                        ES uvedie všetky nevyriešené problémy zaznamenané pri uvedených akciách do 45 dní od overenia na mieste.
                        Výsledok overenia na mieste sa musí prerokovať s ES. Pokiaľ je výsledok overenia na mieste uspokojivý, určenie rovnocennosti sa zakončí a prípadne sa vykonajú nevyhnutné postupy.
                        Výraz ‚zariadenia’ nezahrňuje ‚sprostredkovateľov alebo obchodníkov’.

                                    —

                                    Vodné živočíchy a produkty

                        91/493
                        96/22
                        96/23

                        Národný program ozdravenia mäkkýšov a kôrovcov FFDCA, FIFRA, PHSA, 21 CFR
                        110.3–110.93, 123, 1240, DVM

                        NE

                        Národný program ozdravenia mäkkýšov a kôrovcov FFDCA, FIFRA, PHSA, 21 CFR
                        110.3–110.93, 123, 1240, DVM

                        91/493
                        96/22
                        96/23

                        NE“


title: Rozhodnutie Rady (EÚ) 2017/938 z 23. septembra 2013 o podpise Minamatského dohovoru o ortuti v mene Európskej únie

text:
               2.6.2017

               SK

               Úradný vestník Európskej únie

               L 142/2

         ROZHODNUTIE RADY (EÚ) 2017/938
   z 23. septembra 2013
   o podpise Minamatského dohovoru o ortuti v mene Európskej únie
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 192 ods. 1 v spojení s jej článkom 218 ods. 5,
   so zreteľom na návrh Európskej komisie,
   keďže:

               (1)

               Ortuť a jej zlúčeniny sú vysoko toxické pre ľudské zdravie a zdravie zvierat a rastlín. V Únii ortuť a jej zlúčeniny podliehajú regulácii zameranej na ochranu ľudského zdravia a životného prostredia.

               (2)

               V roku 2009 Riadiaca rada Programu Organizácie Spojených národov pre životné prostredie (ďalej len „UNEP“) požiadala výkonného riaditeľa UNEP, aby zvolal medzivládny rokovací výbor a poveril ho prípravou celosvetového právne záväzného nástroja o ortuti, ktorý by bol dokončený do 27. pravidelného zasadnutia Riadiacej rady v roku 2013.

               (3)

               V decembri 2010 Rada poverila Komisiu, aby sa v mene Únie zúčastnila na rokovaniach o celosvetovo právne záväznom nástroji o ortuti, pokiaľ ide o otázky patriace do právomoci Únie, v súvislosti s ktorými Únia prijala pravidlá, a to v súlade so smernicami na rokovania stanovenými v dodatku k uvedenému povereniu.

               (4)

               Proces rokovaní sa úspešne ukončil na piatom zasadnutí medzivládneho rokovacieho výboru, ktoré sa konalo od 13. do 18. januára 2013 v Ženeve.

               (5)

               Únia zohrávala kľúčovú úlohu pri týchto rokovaniach a aktívne sa podieľala na dosiahnutí výsledku, ktorý zodpovedá smerniciam, ktoré Komisia na rokovanie dostala.

               (6)

               Rada uvítala výsledok procesu rokovaní na svojom 3 233. zasadnutí 21. marca 2013.

               (7)

               Celosvetový právne záväzný nástroj o ortuti bude otvorený na podpis ako Minamatský dohovor o ortuti na diplomatickej konferencii, ktorá sa uskutoční 7. až 11. októbra 2013 v meste Kumamoto v Japonsku.

               (8)

               Minamatský dohovor o ortuti by sa preto mal podpísať,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis Minamatského dohovoru o ortuti s výhradou jeho uzavretia (1).
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohovor v mene Únie.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 23. septembra 2013

            Za Radu

            predseda

         V. JUKNA

      (1)  Text dohovoru sa uverejní spolu s rozhodnutím o jeho uzavretí.


title: Rozhodnutie zástupcov vlád členských štátov (EÚ, Euratom) 2016/485 z 23. marca 2016 o vymenovaní sudcov Všeobecného súdu

text:
               2.4.2016

               SK

               Úradný vestník Európskej únie

               L 87/33

         ROZHODNUTIE ZÁSTUPCOV VLÁD ČLENSKÝCH ŠTÁTOV (EÚ, Euratom) 2016/485
   z 23. marca 2016
   o vymenovaní sudcov Všeobecného súdu
   ZÁSTUPCOVIA VLÁD ČLENSKÝCH ŠTÁTOV EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 19,
   so zreteľom na Zmluvu o fungovaní Európskej únie, a najmä na jej články 254 a 255,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 106a ods. 1,
   keďže:

               (1)

               Funkčné obdobie 14 sudcov Všeobecného súdu sa skončí 31. augusta 2016. Je potrebné pristúpiť k vymenovaniam na obdobie od 1. septembra 2016 do 31. augusta 2022.

               (2)

               Pán Sten FRIMODT NIELSEN, pán Dimitrios GRATSIAS, pán Marc JAEGER, pán Viktor KREUSCHITZ, pán Savvas S. PAPASAVVAS a pán Marc VAN DER WOUDE boli navrhnutí na opätovné vymenovanie do funkcií.

               (3)

               Okrem toho boli na vymenovanie za sudcov Všeobecného súdu navrhnutí: pani Krystyna KOWALIK-BAŃCZYK a pán Paul NIHOUL.

               (4)

               Výbor zriadený podľa článku 255 Zmluvy o fungovaní Európskej únie vydal stanovisko k vhodnosti pána Stena FRIMODTA NIELSENA, pána Dimitriosa GRATSIASA, pána Marca JAEGERA, pani Krystyny KOWALIKOVEJ-BAŃCZYKOVEJ, pána Viktora KREUSCHITZA, pána Paula NIHOULA, pána Savvasa S. PAPASAVVASA a pána Marca VAN DER WOUDEHO vykonávať funkciu sudcu Všeobecného súdu,

         PRIJALI TOTO ROZHODNUTIE:
   Článok 1
   Za sudcov Všeobecného súdu sa na obdobie od 1. septembra 2016 do 31. augusta 2022 vymenúvajú:

               —

               pán Sten FRIMODT NIELSEN,

               —

               pán Dimitrios GRATSIAS,

               —

               pán Marc JAEGER,

               —

               pani Krystyna KOWALIK-BAŃCZYK,

               —

               pán Viktor KREUSCHITZ,

               —

               pán Paul NIHOUL,

               —

               pán Savvas S. PAPASAVVAS,

               —

               pán Marc VAN DER WOUDE.

         Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 23. marca 2016

            Predseda

         P. DE GOOIJER


title: Rozhodnutie Rady (EÚ) 2015/1030 zo 7. mája 2015 o podpise v mene Európskej únie a predbežnom vykonávaní Dohody medzi Európskou úniou a Východotimorskou demokratickou republikou o zrušení vízovej povinnosti pri krátkodobých pobytoch

text:
               3.7.2015

               SK

               Úradný vestník Európskej únie

               L 173/1

         ROZHODNUTIE RADY (EÚ) 2015/1030
   zo 7. mája 2015
   o podpise v mene Európskej únie a predbežnom vykonávaní Dohody medzi Európskou úniou a Východotimorskou demokratickou republikou o zrušení vízovej povinnosti pri krátkodobých pobytoch
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 77 ods. 2 písm. a) v spojení s článkom 218 ods. 5,
   so zreteľom na návrh Európskej komisie,
   keďže:

               (1)

               Nariadením Európskeho parlamentu a Rady (EÚ) č. 509/2014 (1) sa odkaz na Východotimorskú demokratickú republiku presunul z prílohy I do prílohy II nariadenia Rady (ES) č. 539/2001 (2).

               (2)

               Uvedený odkaz na Východotimorskú demokratickú republiku je doplnený poznámkou pod čiarou, v ktorej sa uvádza, že oslobodenie od vízovej povinnosti sa uplatňuje od dátumu nadobudnutia platnosti dohody o oslobodení od vízovej povinnosti, ktorá sa uzavrie s Európskou úniou.

               (3)

               Rada prijala 9. októbra 2014 rozhodnutie, ktorým poverila Komisiu, aby začala rokovať s Východotimorskou demokratickou republikou o uzavretí Dohody medzi Európskou úniou a Východotimorskou demokratickou republikou o zrušení vízovej povinnosti pri krátkodobých pobytoch (ďalej len „dohoda“).

               (4)

               Rokovania o dohode sa začali 19. novembra 2014 a boli úspešne zavŕšené 15. decembra 2014 parafovaním dohody prostredníctvom výmeny listov.

               (5)

               V mene Únie by sa mala dohoda podpísať a vyhlásenia pripojené k dohode by sa mali schváliť. Dohoda by sa mala predbežne vykonávať odo dňa jej podpisu až do ukončenia postupov potrebných na jej uzavretie.

               (6)

               Toto rozhodnutie predstavuje vývoj ustanovení schengenského acquis, na ktorom sa Spojené kráľovstvo nezúčastňuje v súlade s rozhodnutím Rady 2000/365/ES (3), Spojené kráľovstvo sa preto nezúčastňuje na jeho prijatí, nie je ním viazané ani nepodlieha jeho uplatňovaniu.

               (7)

               Toto rozhodnutie predstavuje vývoj ustanovení schengenského acquis, na ktorom sa Írsko nezúčastňuje v súlade s rozhodnutím Rady 2002/192/ES (4), Írsko sa preto nezúčastňuje na jeho prijatí, nie je ním viazané ani nepodlieha jeho uplatňovaniu,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis Dohody medzi Európskou úniou a Východotimorskou demokratickou republikou o zrušení vízovej povinnosti pri krátkodobých pobytoch (ďalej len „dohoda“) s výhradou uzavretia uvedenej dohody.
   Text dohody je pripojený k tomuto rozhodnutiu.
   Článok 2
   Vyhlásenia pripojené k tomuto rozhodnutiu sa schvaľujú v mene Únie.
   Článok 3
   Týmto sa predseda Rady poveruje určiť osobu(-y) splnomocnenú(-é) podpísať dohodu v mene Únie.
   Článok 4
   Dohoda sa predbežne vykonáva odo dňa jej podpisu (5) až do ukončenia postupov potrebných na jej uzavretie.
   Článok 5
   Toto rozhodnutie nadobúda účinnosť dňom jeho prijatia.

      V Bruseli 7. mája 2015

            Za Radu

            predseda

         E. RINKĒVIČS

      (1)  Nariadenie Európskeho parlamentu a Rady (EÚ) č. 509/2014 z 15. mája 2014, ktorým sa mení nariadenie Rady (ES) č. 539/2001 uvádzajúce zoznam tretích krajín, ktorých štátni príslušníci musia mať víza pri prekračovaní vonkajších hraníc členských štátov a krajín, ktorých štátni príslušníci sú oslobodení od tejto povinnosti (Ú. v. EÚ L 149, 20.5.2014, s. 67).

      (2)  Nariadenie Rady (ES) č. 539/2001 z 15. marca 2001 uvádzajúce zoznam tretích krajín, ktorých štátni príslušníci musia mať víza pri prekračovaní vonkajších hraníc členských štátov a krajín, ktorých štátni príslušníci sú oslobodení od tejto povinnosti (Ú. v. ES L 81, 21.3.2001, s. 1).

      (3)  Rozhodnutie Rady 2000/365/ES z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis (Ú. v. ES L 131, 1.6.2000, s. 43).

      (4)  Rozhodnutie Rady 2002/192/ES z 28. februára 2002 o požiadavke Írska zúčastňovať sa na niektorých ustanoveniach schengenského acquis (Ú. v. ES L 64, 7.3.2002, s. 20).

      (5)  Dátum podpisu dohody uverejní Generálny sekretariát Rady v Úradnom vestníku Európskej únie.


title: Rozhodnutie Rady 2010/686/SZBP z 13. septembra 2010 o podpise a uzavretí Dohody medzi Európskou úniou a Afganskou islamskou republikou o štatúte policajnej misie Európskej únie v Afganistane (EUPOL AFGHANISTAN)

text:
               12.11.2010

               SK

               Úradný vestník Európskej únie

               L 294/1

         ROZHODNUTIE RADY 2010/686/SZBP
   z 13. septembra 2010
   o podpise a uzavretí Dohody medzi Európskou úniou a Afganskou islamskou republikou o štatúte policajnej misie Európskej únie v Afganistane (EUPOL AFGHANISTAN)
   RADA EURÓPSKEJ ÚNIE,
   so zreteľom na Zmluvu o Európskej únii, najmä na jej článok 37, a na Zmluvu o fungovaní Európskej únie, najmä na jej článok 218 ods. 5 a článok 218 ods. 6 prvý pododsek,
   so zreteľom na návrh vysokého predstaviteľa Únie pre zahraničné veci a bezpečnostnú politiku (ďalej len „vysoký predstaviteľ“),
   keďže:

               (1)

               Pod vedením vysokého predstaviteľa sa ukončili rokovania o Dohode medzi Európskou úniou a Afganskou islamskou republikou o štatúte policajnej misie Európskej únie v Afganistane (EUPOL AFGHANISTAN) (ďalej len „dohoda“).

               (2)

               Táto dohoda by sa mala schváliť,

         PRIJALA TOTO ROZHODNUTIE:
   Článok 1
   Týmto sa v mene Európskej únie schvaľuje Dohoda medzi Európskou úniou a Afganskou islamskou republikou o štatúte policajnej misie Európskej únie v Afganistane.
   Text dohody je pripojený k tomuto rozhodnutiu.
   Článok 2
   Predseda Rady sa týmto poveruje, aby určil osobu(-y) splnomocnenú(-é) podpísať túto dohodu s cieľom zaviazať Úniu.
   Článok 3
   Toto rozhodnutie nadobúda účinnosť dňom jeho prijatia.

      V Luxemburgu 13. septembra 2010

            Za Radu

            predseda

         S. VANACKERE

    ---documentbreak---

               12.11.2010

               SK

               Úradný vestník Európskej únie

               L 294/2

         PREKLAD
   DOHODA
   medzi Európskou úniou a Afganskou islamskou republikou o štatúte policajnej misie Európskej únie v Afganistane, EUPOL AFGHANISTAN
   EURÓPSKA ÚNIA, ďalej len „EÚ“,
   na jednej strane a
   AFGANSKÁ ISLAMSKÁ REPUBLIKA, ďalej len „hostiteľský štát“,
   na strane druhej,
   spolu ďalej len „zmluvné strany“,
   BERÚC DO ÚVAHY:
   list ministra zahraničných vecí Afganskej islamskej republiky (ďalej len „Afganistan“) Rangina Dadfara Spantu zo 16. mája 2007, v ktorom pozýva EÚ, aby začala policajnú misiu v Afganistane,
   jednotnú akciu 2007/369/SZBP o zriadení policajnej misie Európskej únie v Afganistane (EUPOL AFGANISTAN), ktorú Rada prijala 30. mája 2007,
   odôvodnenie 9 tejto jednotnej akcie, v ktorom sa uvádza, že misia EUPOL AFGHANISTAN sa zriadi v širšom kontexte úsilia medzinárodného spoločenstva o podporu afganskej vlády pri preberaní zodpovednosti za posilnenie právneho štátu, a najmä pri posilňovaní kapacít civilnej polície a zlepšovaní vynútiteľnosti práva,
   rozhodnutie 2010/279/SZBP o predĺžení misie EUPOL AFGHANISTAN, ktoré Rada prijala 18. mája 2010,
   článok 3 ods. 2 tohto rozhodnutia, v ktorom sa ustanovuje, že misia EUPOL AFGHANISTAN je nevýkonnou misiou, ktorá vykonáva svoje úlohy popri iných prostriedkoch aj prostredníctvom monitorovania, školenia, porád a odborného výcviku,
   článok 8 ods. 1 uvedeného rozhodnutia, v ktorom sa ustanovuje, že postavenie personálu EUPOL AFGHANISTAN v Afganistane, ak je to vhodné vrátane výsad, imunít a ďalších záruk potrebných pre plnenie a hladké fungovanie EUPOL AFGHANISTAN, sa ustanoví v dohode, ktorá sa uzavrie v súlade s článkom 37 Zmluvy o Európskej únii,
   že táto dohoda neovplyvní práva a povinnosti strán podľa medzinárodných dohôd a iných nástrojov, ktorými sa zriaďujú medzinárodné súdy a tribunály, vrátane štatútu Medzinárodného trestného súdu,
   SA DOHODLI TAKTO:
   Článok 1
   Rozsah pôsobnosti a vymedzenie pojmov
   1.   Táto dohoda sa vzťahuje na policajnú misiu Európskej únie v Afganskej islamskej republike a jej personál.
   2.   Táto dohoda sa uplatňuje iba na území hostiteľského štátu.
   3.   Na účely tejto dohody:

               a)

               „EUPOL AFGHANISTAN“ je policajná misia Európskej únie v Afganistane, zriadená jednotnou akciou Rady Európskej únie 2007/369/SZBP z 30. mája 2007, vrátane jej zložiek, síl, jednotiek, ústredia a personálu nasadeného na území hostiteľského štátu a prideleného k misii EUPOL AFGHANISTAN;

               b)

               „vedúci misie“ je vedúci misie EUPOL AFGHANISTAN, ktorého menuje Rada Európskej únie;

               c)

               „personál misie EUPOL AFGHANISTAN“ je vedúci misie, personál vyslaný členskými štátmi a inštitúciami EÚ a štátmi, ktoré nie sú členmi EÚ a ktoré EÚ vyzvala, aby sa zúčastnili misie EUPOL AFGHANISTAN, medzinárodný personál prijatý do misie EUPOL AFGHANISTAN na zmluvnom základe a akýkoľvek iný medzinárodný personál dočasne pridelený k misii EUPOL AFGHANISTAN poskytujúci dodatočné odborné znalosti a nasadený na účely prípravy, podpory a realizácie misie, ako aj medzinárodný personál, ktorý sa misie zúčastňuje za vysielajúci štát alebo inštitúciu EÚ v rámci misie. Všetkým členom personálu misie EUPOL AFGHANISTAN, a to aj v prípade, že im krajina, ktorej sú štátnymi občanmi, vydala bežné pasy, sa udelia všetky výsady a imunity stanovené v tejto dohode. Personál misie EUPOL AFGHANISTAN nezahŕňa zmluvných dodávateľov alebo miestny personál;

               d)

               „ústredie“ je hlavné ústredie misie EUPOL AFGHANISTAN v Afganistane, ktoré je v Kábule;

               e)

               „vysielajúci štát“ je ktorýkoľvek členský štát EÚ, alebo štát, ktorý nie je členom EÚ, ktorý vyslal personál na misiu EUPOL AFGHANISTAN;

               f)

               „zariadenia“ sú všetky budovy, priestory, vybavenia a pozemky potrebné na výkon činností misie EUPOL AFGHANISTAN, ako aj na ubytovanie personálu misie, v súlade so zákonmi a s právnymi predpismi hostiteľského štátu;

               g)

               „miestny personál“ je personál pozostávajúci zo štátnych príslušníkov hostiteľského štátu alebo z osôb s trvalým pobytom v hostiteľskom štáte;

               h)

               „úradná korešpondencia“ je všetka korešpondencia týkajúca sa misie EUPOL AFGHANISTAN a jej funkcií;

               i)

               „diplomatické zásady“ sú príslušné zásady obsiahnuté vo Viedenskom dohovore o diplomatických stykoch z 18. apríla 1961, ktoré majú obe zmluvné strany vzájomne dodržiavať v súlade s ustanoveniami tejto dohody;

               j)

               „hostiteľský štát“ je Afganská islamská republika.

         Článok 2
   Všeobecné ustanovenia
   1.   Misia EUPOL AFGHANISTAN a personál misie EUPOL AFGHANISTAN rešpektujú a dodržiavajú zákony a iné právne predpisy hostiteľského štátu a zdržiavajú sa konania alebo činnosti, ktoré sú nezlúčiteľné s cieľmi misie.
   2.   Misia EUPOL AFGHANISTAN je samostatná, pokiaľ ide o výkon jej funkcií podľa tejto dohody. Hostiteľský štát rešpektuje jednotný a medzinárodný charakter misie EUPOL AFGHANISTAN.
   3.   Vedúci misie pravidelne informuje vládu hostiteľského štátu o počte členov personálu misie EUPOL AFGHANISTAN trvalo prítomných na území hostiteľského štátu.
   Článok 3
   Identifikácia
   1.   Členom personálu misie EUPOL AFGHANISTAN sa poskytne identifikačná karta misie EUPOL AFGHANISTAN, ktorú musia vždy nosiť so sebou a prostredníctvom ktorej preukazujú svoju totožnosť. Príslušným orgánom hostiteľského štátu, ktoré sa zaoberajú otázkami bezpečnosti, prisťahovalectva, daňovými a colnými otázkami, sa poskytne vzor identifikačnej karty misie EUPOL AFGHANISTAN.
   2.   Misia EUPOL AFGHANISTAN má právo vo svojom hlavnom ústredí a na iných miestach so súhlasom hostiteľského štátu v závislosti od bezpečnostnej situácie v príslušnom sídle vyvesiť vlajku EÚ, samostatne alebo spolu s vlajkou hostiteľského štátu, podľa rozhodnutia vedúceho misie. Národné vlajky alebo insígnie národných kontingentov tvoriacich súčasť misie EUPOL AFGHANISTAN môžu byť vyvesené na zariadeniach misie EUPOL AFGHANISTAN alebo umiestnené na vozidlách a akýchkoľvek iných dopravných prostriedkoch a uniformách na základe rozhodnutia vedúceho misie.
   Článok 4
   Prekračovanie hraníc a pohyb na území hostiteľského štátu
   1.   Personál, majetok, vozidlá a akékoľvek iné civilné dopravné prostriedky misie EUPOL AFGHANISTAN prekračujú hranice hostiteľského štátu cez oficiálne hraničné priechody a cez medzinárodné letové koridory.
   2.   Hostiteľský štát umožní personálu misie EUPOL AFGHANISTAN, ako aj jej majetku, vozidlám a akýmkoľvek iným civilným dopravným prostriedkom vstup na svoje územie a odchod z neho. Členovia personálu misie EUPOL AFGHANISTAN, ktorí majú identifikačnú kartu alebo dočasný doklad o účasti na misii EUPOL AFGHANISTAN, nepodliehajú právnym predpisom o pasoch, colnej kontrole a colných postupoch, predpisom v oblasti víz a prisťahovalectva ani akejkoľvek forme prisťahovaleckej kontroly, s výnimkou pasovej kontroly pri vstupe na územie hostiteľského štátu a odchode z neho.
   3.   Personál EUPOL AFGHANISTAN pri podávaní žiadostí o vízum nepodlieha právnym predpisom hostiteľského štátu, ktoré upravujú registráciu a kontrolu cudzincov, nenadobúda však žiadne právo na získanie trvalého pobytu alebo bydliska na území hostiteľského štátu. Na tento účel vykoná Ministerstvo zahraničných vecí Afganistanu v súlade so zákonom potrebné opatrenia.
   4.   Majetok, vozidlá a akýmkoľvek iné civilné dopravné prostriedky misie EUPOL AFGHANISTAN, ktoré vstupujú na územie hostiteľského štátu, prechádzajú ním alebo z neho vystupujú v rámci podpory misie EUPOL AFGHANISTAN, sú oslobodené od všetkých požiadaviek na predloženie inventárnych súpisov alebo iných colných dokladov a od všetkých kontrol. Misia EUPOL AFGHANISTAN poskytne príslušnému hostiteľskému štátu zoznam takého majetku, vozidiel a akýchkoľvek iných civilných dopravných prostriedkov.
   5.   Vozidlá a akékoľvek iné civilné dopravné prostriedky, ktoré sa používajú na podporu misie EUPOL AFGHANISTAN, nepodliehajú miestnym licenčným alebo registračným požiadavkám. Príslušné medzinárodné normy a predpisy sa naďalej uplatňujú. Hostiteľský štát na základe žiadosti vedúceho misie EUPOL AFGHANISTAN bezplatne zabezpečí pre všetky vozidlá misie diplomatické značky. Ak je to potrebné, uzavrú sa dodatočné dojednania, ako je uvedené v článku 19.
   6.   Členovia personálu misie EUPOL AFGHANISTAN môžu viesť motorové vozidlá, riadiť plavidlá, lode a trajekty, ako aj lietadlá a akékoľvek iné civilné dopravné prostriedky na území hostiteľského štátu pod podmienkou, že majú platný národný alebo medzinárodný vodičský preukaz, prípadne oprávnenie na riadenie lodí alebo lietadiel. Hostiteľský štát uznáva platnosť vodičských preukazov alebo oprávnení personálu misie EUPOL AFGHANISTAN bez dane alebo poplatku.
   7.   Personál misie EUPOL AFGHANISTAN sa pri zohľadnení bezpečnostnej situácie, ktorú spoločne posúdili vedúci misie a príslušné orgány hostiteľského štátu môže so svojimi vozidlami, lietadlami alebo akýmikoľvek inými civilnými dopravnými prostriedkami, vybavením a zásobami voľne a neobmedzene pohybovať na území hostiteľského štátu vrátane jeho vzdušného priestoru. Ak je to potrebné, v súlade s článkom 19 tejto dohody môžu byť uzavreté akékoľvek doplnkové dohody.
   8.   Personál misie EUPOL AFGHANISTAN a miestny personál je na účely služobných ciest oprávnený používať verejné komunikácie, mosty, plavidlá, lode, trajekty a letiská bez platenia cla, poplatkov, mýta, daní a iných nákladov. Na účely externých ciest sa dodržiava medzinárodné právo. Misia EUPOL AFGHANISTAN a jej personál nie sú oslobodení od primeraných poplatkov za služby, o ktoré požiadajú a ktoré sa im poskytujú za podmienok, ktoré sa vzťahujú na služby poskytované štátnym príslušníkom hostiteľského štátu.
   Článok 5
   Výsady a imunity misie EUPOL AFGHANISTAN, ktoré udeľuje hostiteľský štát
   1.   Zariadenia misie EUPOL AFGHANISTAN sú nedotknuteľné. Zástupcovia hostiteľského štátu do nich nesmú vstúpiť bez súhlasu vedúceho misie.
   2.   Zariadenia misie EUPOL AFGHANISTAN, ich vybavenie a ostatný majetok v nich, ako aj povolené dopravné prostriedky požívajú v súlade s diplomatickými zásadami imunitu voči prehliadke, zabaveniu, zadržaniu alebo exekúcii.
   3.   Misia EUPOL AFGHANISTAN, jej majetok a zdroje, bez ohľadu na to, kde sa nachádzajú alebo kto je ich držiteľom, požívajú imunitu voči každej forme súdneho konania.
   4.   Archívy a dokumenty misie EUPOL AFGHANISTAN sú v súlade s diplomatickými zásadami, bez ohľadu na to, kde sa nachádzajú a v každej chvíli, nedotknuteľné. Misia EUPOL AFGHANISTAN oficiálne informuje orgány hostiteľského štátu o tom, kde sa uvedené archívy a dokumenty nachádzajú.
   5.   Úradná korešpondencia misie EUPOL AFGHANISTAN je nedotknuteľná.
   6.   Pokiaľ ide o kupovaný alebo dovážaný tovar, poskytované služby a zariadenia využívané misiou EUPOL AFGHANISTAN na účely misie, misia EUPOL AFGHANISTAN, ako aj jej poskytovatelia služieb a zmluvní dodávatelia sú oslobodení od všetkých vnútroštátnych, regionálnych a obecných odvodov, daní a poplatkov podobného charakteru. Misia EUPOL AFGHANISTAN nie je podľa diplomatických zásad oslobodená od odvodov, daní alebo poplatkov, ktoré predstavujú platby za poskytnuté služby.
   7.   Hostiteľský štát povolí v súlade s diplomatickými zásadami vstup všetkého povoleného tovaru potrebného na účely misie EUPOL AFGHANISTAN a udelí tomuto tovaru výnimku z uplatňovania všetkých ciel, poplatkov, mýta, daní a podobných nákladov okrem poplatkov za skladovanie, dopravu a iné služby.
   Článok 6
   Výsady a imunity personálu misie EUPOL AFGHANISTAN, ktoré udeľuje hostiteľský štát
   1.   Personál misie EUPOL AFGHANISTAN nepodlieha v súlade s diplomatickými zásadami žiadnej forme zatknutia alebo zadržania.
   2.   Dokumenty, korešpondencia a majetok personálu misie EUPOL AFGHANISTAN sú nedotknuteľné s výnimkou opatrení na exekúciu, ktoré sú povolené podľa odseku 7.
   3.   Hostiteľský štát v súlade so svojimi príslušnými zákonmi a inými právnymi predpismi bezplatne poskytne personálu misie EUPOL AFGHANISTAN diplomatické preukazy totožnosti.
   4.   Personál misie EUPOL AFGHANISTAN za všetkých okolností požíva imunitu voči trestnej právomoci hostiteľského štátu. Vysielajúci štát alebo dotknutá inštitúcia EÚ sa môže imunity personálu EUPOL AFGHANISTAN voči trestnej právomoci podľa okolností vzdať. Takéto vzdanie sa musí byť vždy výslovné.
   5.   Personál misie EUPOL AFGHANISTAN požíva imunitu voči občianskej a správnej právomoci hostiteľského štátu, pokiaľ ide o vyslovené alebo napísané slová a o všetky činy, ktoré vykonáva pri výkone svojich služobných funkcií. Ak sa proti personálu misie EUPOL AFGHANISTAN začne akékoľvek občianskoprávne konanie pred ktorýmkoľvek súdom hostiteľského štátu, ihneď o tom bude oboznámený vedúci misie a príslušný orgán vysielajúceho štátu alebo inštitúcia EÚ. Pred začatím konania pred súdom vedúci misie a príslušný orgán vysielajúceho štátu alebo inštitúcia EÚ súdu potvrdí, či daný čin spáchal člen personálu misie EUPOL AFGHANISTAN pri výkone svojich služobných funkcií. Ak bol čin spáchaný pri výkone služobných funkcií, konanie sa nezačne a uplatnia sa ustanovenia článku 16. Ak čin nebol vykonaný pri výkone služobných funkcií, konanie môže pokračovať. Potvrdenie vedúceho misie a príslušného orgánu vysielajúceho štátu alebo inštitúcie EÚ je záväzné pre súdnu právomoc hostiteľského štátu, ktorý ho nemôže napadnúť. Začatie konania zo strany člena personálu misie EUPOL AFGHANISTAN vylučuje, aby sa odvolával na imunitu voči súdnej právomoci v súvislosti s akýmkoľvek protinárokom, ktorý je priamo spojený s hlavným nárokom.
   6.   Člen personálu misie EUPOL AFGHANISTAN nie je povinný poskytnúť svedeckú výpoveď.
   7.   Vo vzťahu k členovi personálu misie EUPOL AFGHANISTAN nemožno prijať opatrenia na exekúciu okrem prípadu, keď sa proti nemu začne občianskoprávne konanie, ktoré sa nevzťahuje na jeho služobné funkcie. Majetok personálu misie EUPOL AFGHANISTAN, o ktorom vedúci misie potvrdí, že je potrebný na plnenie služobných funkcií, je oslobodený od zabavenia na účely splnenia povinnosti uloženej rozsudkom, rozhodnutím alebo rozkazom. V občianskoprávnych konaniach personál misie EUPOL AFGHANISTAN nepodlieha obmedzeniam osobnej slobody alebo iným obmedzujúcim opatreniam.
   8.   Imunita personálu misie EUPOL AFGHANISTAN voči súdnej právomoci hostiteľského štátu ho neoslobodzuje od súdnej právomoci príslušného vysielajúceho štátu.
   9.   Personál misie EUPOL AFGHANISTAN je, v súlade s diplomatickými zásadami, pokiaľ ide o služby poskytované misii EUPOL AFGHANISTAN, oslobodený od ustanovení o sociálnom zabezpečení, ktoré môžu platiť v hostiteľskom štáte.
   10.   Personál misie EUPOL AFGHANISTAN je oslobodený od akejkoľvek formy zdaňovania mzdy a požitkov v hostiteľskom štáte, ktoré mu vypláca misia EUPOL AFGHANISTAN alebo vysielajúci štát, ako aj zdaňovania akéhokoľvek príjmu, ktorý dostane mimo hostiteľského štátu. Miestny personál nie je od platných zákonov oslobodený.
   11.   Hostiteľský štát povolí v súlade s takými zákonmi a inými právnymi predpismi, aké môže prijať, vstup tovaru pre osobné použitie personálu misie EUPOL AFGHANISTAN a v súvislosti s takým tovarom udelí výnimku z uplatňovania všetkých ciel, daní a súvisiacich poplatkov okrem poplatkov za skladovanie, dopravu a podobné služby. Hostiteľský štát povolí aj vývoz takéhoto tovaru. Personál misie EUPOL AFGHANISTAN je pri nákupe tovaru a služieb na domácom trhu oslobodený od DPH a daní v súlade so zákonmi hostiteľskej strany.
   12.   Osobná batožina členov personálu misie EUPOL AFGHANISTAN je oslobodená od kontroly, pokiaľ neexistujú závažné dôvody predpokladať, že obsahuje tovar, ktorý nie je pre osobnú potrebu personálu misie EUPOL AFGHANISTAN, alebo tovar, ktorého dovoz alebo vývoz zakazuje zákon alebo podlieha predpisom o karanténe hostiteľského štátu. Kontrola takej osobnej batožiny sa uskutoční iba za prítomnosti zástupcov príslušných orgánov hostiteľského štátu a dotknutého člena medzinárodného personálu misie EUPOL AFGHANISTAN alebo splnomocneného zástupcu misie EUPOL AFGHANISTAN v mene tohto dotknutého člena.
   Článok 7
   Miestny personál
   Miestny personál požíva výsady a imunity v súlade s medzinárodnými kategóriami iba v rozsahu, ktorý povoľuje hostiteľský štát. Hostiteľský štát však nad týmto personálom vykonáva svoju súdnu právomoc tak, aby pritom zbytočne nezasahoval do výkonu funkcií misie EUPOL AFGHANISTAN.
   Článok 8
   Trestná právomoc
   Príslušné orgány vysielajúceho štátu majú na území hostiteľského štátu právo na výkon úplnej trestnej právomoci a disciplinárnej právomoci, ktorú im udeľuje právo vysielajúceho štátu, pokiaľ ide o členov personálu misie EUPOL AFGHANISTAN.
   Článok 9
   Bezpečnosť
   1.   Hostiteľský štát je prostredníctvom svojich vlastných prostriedkov a pri zohľadnení vlastných kapacít v plnom rozsahu zodpovedný za bezpečnosť personálu misie EUPOL AFGHANISTAN.
   2.   Na účely odseku 1 prijme hostiteľský štát všetky opatrenia potrebné na ochranu a bezpečnosť misie EUPOL AFGHANISTAN a jej personálu. Akékoľvek osobitné ustanovenia navrhnuté hostiteľským štátom sa musia pred ich vykonaním dohodnúť s vedúcim misie. Hostiteľská strana bez akéhokoľvek poplatku povolí a podporí činnosti súvisiace s evakuáciou personálu EUPOL AFGHANISTAN zo zdravotných dôvodov.
   Ak je to potrebné, uzavrú sa dodatočné dojednania, ako sa uvádza v článku 19.
   3.   Personál misie EUPOL AFGHANISTAN má právo nosiť osobné zbrane a muníciu výlučne na vlastnú obranu podliehajúc rozhodnutiu vedúceho misie a v súlade s príslušnými právnymi predpismi hostiteľského štátu o výbušných materiáloch a ručných zbraniach. Na tento účel misia EUPOL AFGHANISTAN pravidelne predkladá afganským orgánom zoznam strelných zbraní, ktoré pri sebe nosia členovia jej personálu.
   Článok 10
   Uniforma
   1.   Personál misie EUPOL AFGHANISTAN nosí národnú uniformu alebo civilný odev s charakteristickým označením EUPOL AFGHANISTAN.
   2.   Nosenie uniformy podlieha pravidlám vydaným vedúcim misie.
   Článok 11
   Spolupráca a prístup k informáciám
   1.   Hostiteľský štát v plnej miere spolupracuje a podporuje misiu EUPOL AFGHANISTAN a personál misie EUPOL AFGHANISTAN.
   2.   Na základe žiadosti, a ak je to potrebné na plnenie mandátu misie EUPOL AFGHANISTAN, poskytne hostiteľský štát personálu misie EUPOL AFGHANISTAN účinný prístup k:

               —

               zariadeniam, miestam a úradným vozidlám pod kontrolou hostiteľského štátu, ktoré sú relevantné vzhľadom na plnenie mandátu misie EUPOL AFGHANISTAN,

               —

               dokumentom, materiálom a informáciám so súhlasom národných bezpečnostných orgánov pod kontrolou hostiteľského štátu, ktoré sú dôležité vzhľadom na plnenie mandátu misie EUPOL AFGHANISTAN.

         Ak je to na účely prvej zarážky potrebné, uzavrú sa dodatočné dojednania, ako sa uvádza v článku 19.
   3.   Vedúci misie a hostiteľský štát sa pravidelne radia a prijímajú vhodné opatrenia na zabezpečenie úzkeho a vzájomného prepojenia na každej vhodnej úrovni. Hostiteľský štát môže vymenovať styčného dôstojníka pre misiu EUPOL AFGHANISTAN.
   Článok 12
   Podpora hostiteľského štátu a uzavieranie zmlúv
   1.   Hostiteľský štát poskytne misii EUPOL AFGHANISTAN pomoc pri hľadaní vhodných zariadení, ak o to bude požiadaný.
   2.   Hostiteľský štát na základe žiadosti bezplatne poskytne misii EUPOL AFGHANISTAN zariadenia vo vlastníctve vlády hostiteľského štátu, ak sú takéto zariadenia k dispozícii a ak sú potrebné na účely výkonu správnych a prevádzkových činností misie EUPOL AFGHANISTAN. Zariadenia, ktoré vlastnia súkromné subjekty, môže misia EUPOL AFGHANISTAN používať iba so súhlasom ich vlastníka a v plnom súlade s príslušnou nájomnou zmluvou alebo inou zmluvou.
   3.   Hostiteľský štát v rámci svojich možností a kapacít pomáha pri príprave, zriadení, výkone a podpore misie EUPOL AFGHANISTAN vrátane spoločných zariadení a vybavenia pre odborníkov misie.
   4.   Hostiteľský štát poskytuje misii EUPOL AFGHANISTAN pomoc a podporu aspoň za rovnakých podmienok ako pomoc a podporu, ktorú poskytuje svojim štátnym príslušníkom.
   5.   Misia EUPOL AFGHANISTAN má podľa zákonov a právnych predpisov hostiteľského štátu potrebnú právnu spôsobilosť na plnenie misie, a to najmä na účely otvorenia bankových účtov a získania majetku a disponovania s ním, a aby mohla byť účastníkom súdnych konaní.
   6.   Právo uplatniteľné na zmluvy uzavreté misiou EUPOL AFGHANISTAN v hostiteľskom štáte sa určí prostredníctvom príslušných ustanovení týchto zmlúv.
   7.   V zmluvách uzavretých misiou EUPOL AFGHANISTAN sa môže stanoviť, že konanie na urovnanie sporov uvedené v článku 16 ods. 3 a 4 sa uplatňuje na spory, ktoré vznikli z uplatňovania danej zmluvy.
   8.   Hostiteľský štát uľahčí vykonávanie zmlúv, ktoré misia EUPOL AFGHANISTAN uzavrela na účely misie s obchodnými subjektmi.
   Článok 13
   Zmena zariadení
   1.   Misia EUPOL AFGHANISTAN je oprávnená stavať, meniť alebo inak upravovať zariadenia, ktoré sú v jej vlastníctve alebo ktoré sú vo vlastníctve vlády hostiteľského štátu a misia ich má k dispozícii, podľa potreby svojich operačných požiadaviek.
   2.   Hostiteľský štát nežiada od misie EUPOL AFGHANISTAN žiadnu náhradu za stavby, zmeny alebo úpravy uvedených zariadení, ktoré sú v jeho vlastníctve.
   Článok 14
   Úmrtie člena personálu misie EUPOL AFGHANISTAN
   1.   Vedúci misie má právo prijať a vykonať vhodné opatrenia na repatriáciu zosnulých členov personálu EUPOL AFGHANISTAN, ako aj ich osobného majetku.
   2.   Bez súhlasu vysielajúceho štátu a prítomnosti zástupcu misie EUPOL AFGHANISTAN a/alebo zástupcu dotknutého štátu sa nevykoná pitva žiadneho zosnulého člena misie EUPOL AFGHANISTAN.
   3.   V záujme rýchlej repatriácie zosnulého člena personálu misie EUPOL AFGHANISTAN hostiteľský štát a misia EUPOL AFGHANISTAN spolupracujú v čo najväčšej možnej miere.
   Článok 15
   Komunikácia
   1.   Misia EUPOL AFGHANISTAN môže v spojení s ministerstvom telekomunikácií a informačných technológií hostiteľského štátu inštalovať a prevádzkovať vysielacie a prijímacie rádiové stanice, ako aj satelitné systémy. Spolupracuje s príslušnými orgánmi hostiteľského štátu s cieľom vyhnúť sa konfliktom pri používaní vhodných frekvencií. Hostiteľský štát zaručí bezplatný prístup k frekvenčnému spektru.
   2.   Na účely misie požíva misia EUPOL AFGHANISTAN právo neobmedzenej komunikácie prostredníctvom rádia (vrátane satelitného, mobilného alebo prenosného rádia), telefónu, telegrafu, faxu a ostatných prostriedkov, ako aj právo inštalovať vybavenie potrebné na udržiavanie takejto komunikácie v rámci zariadení misie EUPOL AFGHANISTAN a medzi nimi vrátane kladenia káblov a pozemného vedenia.
   3.   V rámci svojich zariadení môže misia EUPOL AFGHANISTAN vykonať úpravy potrebné na prenos pošty adresovanej misii EUPOL AFGHANISTAN a z misie EUPOL AFGHANISTAN a/alebo členom alebo od členov personálu misie EUPOL AFGHANISTAN.
   Článok 16
   Odškodnenie za úmrtie, úraz, spôsobenú škodu alebo ujmu
   1.   Misia EUPOL AFGHANISTAN a jej personál nenesie zodpovednosť za škody alebo straty na civilnom alebo štátnom majetku, ktoré vznikli v súvislosti s operačnými potrebami alebo v dôsledku činností súvisiacich s občianskymi nepokojmi alebo s ochranou misie EUPOL AFGHANISTAN. V prípade udalostí súvisiacich s akoukoľvek takou škodou alebo stratou zmluvné strany vykonajú spoločné vyšetrovanie s cieľom takéto udalosti zodpovedajúcim spôsobom urovnať.
   2.   Pokiaľ ide o nároky vznesené právnickými, ako aj fyzickými osobami z hostiteľského štátu s cieľom dosiahnuť priateľské urovnanie sa tieto nároky na náhradu škody alebo straty civilného alebo štátneho majetku, na ktorý sa nevzťahuje odsek 1, ako aj nároky v prípade úmrtia alebo zranenia osôb a nároky na náhradu škody alebo straty majetku misie EUPOL AFGHANISTAN postúpia misii EUPOL AFGHANISTAN prostredníctvom príslušných orgánov hostiteľského štátu a príslušným orgánom hostiteľského štátu, pokiaľ ide o nároky, ktoré vzniesla misia EUPOL AFGHANISTAN.
   3.   V prípade, že nemožno dosiahnuť priateľské urovnanie, sa nárok podá na komisiu pre nároky zloženú v rovnakej miere zo zástupcov misie EUPOL AFGHANISTAN a zástupcov hostiteľského štátu. Urovnanie nárokov sa dosiahne spoločnou dohodou.
   4.   V prípade, že urovnanie nie je možné dosiahnuť v rámci komisie pre nároky, sa spory týkajúce sa nárokov do 40 000 EUR vrátane urovnajú diplomatickou cestou medzi zástupcami hostiteľského štátu a EÚ. V prípade nárokov prekračujúcich uvedenú sumu sa spor podá na rozhodcovský súd, ktorého rozhodnutia sú záväzné.
   5.   Rozhodcovský súd uvedený v odseku 4 pozostáva z troch rozhodcov, jedného menuje hostiteľský štát, jedného misia EUPOL AFGHANISTAN a tretieho rozhodcu menuje spoločne hostiteľský štát a misia EUPOL AFGHANISTAN. Ak jedna zo strán nevymenuje rozhodcu do dvoch mesiacov alebo ak sa nedosiahne dohoda medzi hostiteľským štátom a misiou EUPOL AFGHANISTAN pri vymenovaní tretieho rozhodcu, daného rozhodcu vymenuje vedúci misie OSN v Afganistane.
   6.   Medzi misiou EUPOL AFGHANISTAN a správnymi orgánmi hostiteľského štátu sa uzavrie správne dojednanie s cieľom určiť pôsobnosť komisie pre nároky a rozhodcovského súdu, postup uplatniteľný v rámci týchto orgánov a podmienky, za ktorých sa majú nároky uplatniť.
   Článok 17
   Spojenie a spory
   1.   Všetky otázky, ktoré vzniknú v súvislosti s uplatňovaním tejto dohody, preskúmajú spoločne zástupcovia misie EUPOL AFGHANISTAN a príslušné orgány hostiteľského štátu.
   2.   Ak nedôjde k urovnaniu, spory týkajúce sa výkladu alebo uplatňovania tejto dohody sa urovnajú medzi hostiteľským štátom a zástupcami EÚ výlučne diplomatickou cestou.
   Článok 18
   Ostatné ustanovenia
   1.   Vláda hostiteľského štátu je v súlade s príslušnými zákonmi zodpovedná za vykonávanie a dodržiavanie výsad, imunít a práv misie EUPOL AFGHANISTAN a jej personálu zo strany príslušných miestnych orgánov hostiteľského štátu, ako sa ustanovuje v tejto dohode.
   2.   Nič v tejto dohode nemá za cieľ alebo sa nechápe ako odchýlka od práv, ktorých sa môže dovolať členský štát EÚ alebo iný štát podieľajúci sa na misii EUPOL AFGHANISTAN podľa iných dohôd.
   Článok 19
   Vykonávacie dojednania
   Na účely uplatňovania tejto dohody môžu prevádzkové, správne a technické otázky podliehať osobitným dojednaniam, ktoré sa uzavrú medzi vedúcim misie a správnymi orgánmi hostiteľského štátu.
   Článok 20
   Nadobudnutie platnosti a ukončenie
   1.   Táto dohoda nadobúda platnosť v súlade s príslušnými zákonmi a postupmi hostiteľského štátu v deň jej podpisu. Ak sa jej platnosť neskončí skôr v dôsledku odchodu posledného člena personálu misie EUPOL AFGHANISTAN z hostiteľského štátu, ktorý oznámi misia EUPOL AFGHANISTAN, dohoda ostane v platnosti 3 (tri) roky odo dňa jej podpisu.
   2.   Ak sa jej platnosť neskončí skôr v dôsledku odchodu posledného člena personálu misie EUPOL AFGHANISTAN z hostiteľského štátu, ktorý oznámi misia EUPOL AFGHANISTAN, dohoda sa po 3 rokoch odo dňa, keď bola pôvodne podpísaná, automaticky predlžuje o ďalšie 3 (tri) roky, pokiaľ ju nevypovie niektorá zo zmluvných strán písomným oznámením podaným 6 (šesť) mesiacov vopred.
   3.   Bez ohľadu na odsek 1 sa ustanovenia obsiahnuté v článku 4 ods. 8, článku 5 ods. 1 až 3, 6 a 7, článku 6 ods. 1, 3, 4, 6 a 8 až 10, článku 13 a článku 16 považujú za uplatňované odo dňa nasadenia prvých členov personálu misie EUPOL AFGHANISTAN, ak tento deň predchádza dňu nadobudnutia platnosti tejto dohody.
   4.   Túto dohodu možno zmeniť a doplniť písomnou dohodou zmluvných strán.
   5.   Ukončenie tejto dohody neovplyvní práva alebo povinnosti vyplývajúce z vykonávania tejto dohody pred jej ukončením.

      V Kábule 14. októbra 2010 v dvoch vyhotoveniach v anglickom jazyku a jazyku darí. Ak sú rozdiely vo výklade medzi textami v anglickom jazyku a jazyku darí, anglický jazyk je smerodajný.

            Za Európsku úniu

         Vygandas UŠACKAS

            Za Afganskú islamskú republiku

         Eklil Ahmad HAKIMI


title: Rozhodnutie Európskej centrálnej banky (EÚ) 2017/1198 z 27. júna 2017 o poskytovaní informácií o plánoch financovania úverových inštitúcií príslušnými vnútroštátnymi orgánmi Európskej centrálnej banke (ECB/2017/21)

text:
               5.7.2017

               SK

               Úradný vestník Európskej únie

               L 172/32

         ROZHODNUTIE EURÓPSKEJ CENTRÁLNEJ BANKY (EÚ) 2017/1198
   z 27. júna 2017
   o poskytovaní informácií o plánoch financovania úverových inštitúcií príslušnými vnútroštátnymi orgánmi Európskej centrálnej banke (ECB/2017/21)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Zmluvu o fungovaní Európskej únie,
   so zreteľom na nariadenie Rady (EÚ) č. 1024/2013 z 15. októbra 2013, ktorým sa Európska centrálna banka poveruje osobitnými úlohami, pokiaľ ide o politiky týkajúce sa prudenciálneho dohľadu nad úverovými inštitúciami (1), a najmä na jeho článok 6 ods. 2,
   so zreteľom na nariadenie Európskej centrálnej banky (EÚ) č. 468/2014 zo 16. apríla 2014 o rámci pre spoluprácu v rámci jednotného mechanizmu dohľadu medzi Európskou centrálnou bankou, príslušnými vnútroštátnymi orgánmi a určenými vnútroštátnymi orgánmi (nariadenie o rámci JMD) (ECB/2014/17) (2), a najmä na jeho článok 21,
   so zreteľom na návrh Rady pre dohľad,
   keďže:

               (1)

               Európsky orgán pre bankovníctvo (EBA) prijal 19. júna 2014 usmernenia o harmonizovaných vzoroch a vymedzeniach pojmov pre plány financovania úverových inštitúcií podľa odporúčania A4 ESRB/2012/2 (3) (ďalej len „usmernenia EBA“). Cieľom usmernení EBA je zaviesť konzistentné, efektívne a účinné postupy dohľadu harmonizovaním vymedzení pojmov a vzorov s cieľom uľahčiť vykazovanie informácií o plánoch financovania úverovými inštitúciami.

               (2)

               Usmernenia EBA sú určené príslušným orgánom vymedzeným v článku 4 ods. 2 nariadenia Európskeho parlamentu a Rady (EÚ) č. 1093/2010 (4) a inštitúciám, ktoré vykazujú informácie o plánoch financovania svojim príslušným orgánom v súlade s národným rámcom implementácie odporúčania Európskeho výboru pre systémové riziká ESRB/2012/2 (5).

               (3)

               ECB sa výlučne na účely vykonávania úloh, ktorými sa poveruje na základe článku 4 ods. 1 a 2 a článku 5 ods. 2 nariadenia Európskej centrálnej banky (EÚ) č. 1024/2013, považuje podľa potreby za príslušný alebo určený orgán v zúčastnených členských štátoch, ako sa ustanovuje v práve Únie. ECB je preto adresátom usmernení EBA v súvislosti s úverovými inštitúciami, ktoré sú klasifikované ako významné v súlade s nariadením (EÚ) č. 1024/2013.

               (4)

               Aby ECB dodržala usmernenia EBA, mala by zabezpečiť, aby významné úverové inštitúcie vykazovali informácie o ich plánoch financovania v súlade s harmonizovanými vymedzeniami pojmov a vzormi uvedenými vo vzore plánu financovania, ktorý je priložený k usmerneniam EBA.

               (5)

               V súlade s článkom 6 ods. 2 nariadenia (EÚ) č. 1024/2013 a článkom 21 nariadenia (EÚ) č. 468/2014 (ECB/2014/17) a bez toho, aby bola dotknutá právomoc ECB dostávať vykazované informácie priamo od úverových inštitúcií, alebo mať priamy priebežný prístup k daným informáciám, príslušné vnútroštátne orgány ECB predovšetkým poskytnú všetky informácie potrebné na účely výkonu úloh, ktoré boli zverené ECB nariadením (EÚ) č. 1024/2013.

               (6)

               Vzhľadom na to, že informácie o plánoch financovania sú potrebné na mikroprudenciálne a makroprudenciálne účely, rozhodla sa ECB uložiť príslušným vnútroštátnym orgánom povinnosť poskytovať jej informácie o plánoch financovania úverových inštitúcií.

               (7)

               Je potrebné upraviť spôsob, akým príslušné vnútroštátne orgány poskytnú ECB informácie o plánoch financovania. Mal by sa vymedziť najmä formát, periodicita a lehoty na predkladanie informácií, ako aj podrobnosti o kontrolách kvality, ktoré by mali príslušné vnútroštátne orgány uskutočniť skôr, než predložia informácie ECB,

         PRIJALA TOTO ROZHODNUTIE:
   Článok 1
   Rozsah pôsobnosti
   Toto rozhodnutie ukladá príslušným vnútroštátnym orgánom povinnosť poskytovať ECB informácie o plánoch financovania niektorých významných a menej významných úverových inštitúcií a stanovuje postupy na predkladanie takýchto informácií o plánoch financovania ECB.
   Článok 2
   Vymedzenie pojmov
   Na účely tohto rozhodnutia sa uplatnia vymedzenia pojmov uvedené v nariadení (EÚ) č. 468/2014 (ECB/2014/17) spolu s týmito vymedzeniami pojmov:

               (1)

               „významnou úverovou inštitúciou“ sa rozumie úverová inštitúcia, ktorá má postavenie významného dohliadaného subjektu v súlade s nariadením (EÚ) č. 468/2014 (ECB/2014/17); a

               (2)

               „menej významnou úverovou inštitúciou“ sa rozumie úverová inštitúcia, ktorá nemá postavenie významného dohliadaného subjektu v súlade s nariadením (EÚ) č. 468/2014 (ECB/2014/17).

         Článok 3
   Požiadavky na poskytovanie informácií o plánoch financovania
   1.   Príslušné vnútroštátne orgány poskytnú ECB informácie o plánoch financovania, ktoré sú v súlade s usmerneniami EBA, a ktoré sa týkajú týchto úverových inštitúcií usadených v dotknutých zúčastnených členských štátoch:

               a)

               významných úverových inštitúcií na najvyššej úrovni konsolidácie v rámci zúčastnených členských štátov na konsolidovanom základe;

               b)

               významných úverových inštitúcií, ktoré nie sú členmi dohliadanej skupiny, na individuálnom základe;

               c)

               menej významných úverových inštitúcií, v súvislosti s ktorými je príslušný vnútroštátny orgán povinný poskytovať EBA príslušné informácie o plánoch financovania v súlade s rozhodnutím Európskeho orgánu pre bankovníctvo EBA/DC/2015/130 (6), na konsolidovanom základe alebo na individuálnom základe, ak tieto inštitúcie nie sú súčasťou dohliadanej skupiny.

         2.   Príslušné vnútroštátne orgány, ktoré zhromažďujú informácie o plánoch financovania významných úverových inštitúcií, ktoré nie sú uvedené v odseku 1 pod písm. a) a b), poskytujú ECB tieto informácie o plánoch financovania, ak sú v súlade s usmerneniami EBA.
   3.   Informácie o plánoch financovania sa predkladajú ECB v súlade s harmonizovanými vzormi a vymedzeniami pojmov uvedenými vo vzore plánu financovania, ktorý je priložený k usmerneniam EBA. Informácie o plánoch financovania sa poskytujú s referenčným dátumom 31. december predchádzajúceho roku.
   Článok 4
   Dátumy zasielania
   1.   Príslušné vnútroštátne orgány predkladajú ECB informácie o plánoch financovania významných úverových inštitúcií uvedených v článku 3 ods. 1 písm. a) a b) k 10. pracovnému dňu nasledujúcemu po dátumoch zasielania uvedených v odseku 8 usmernení EBA.
   2.   Príslušné vnútroštátne orgány predkladajú ECB informácie o plánoch financovania úverových inštitúcií uvedených v článku 3 ods. 1 písm. c) a článku 3 ods. 2 do 12:00 SEČ k dátumom, ku ktorým sú príslušné vnútroštátne orgány povinné predkladať EBA informácie o plánoch financovania podľa odseku 8 usmernení EBA.
   Článok 5
   Kontroly kvality údajov
   1.   Príslušné vnútroštátne orgány monitorujú a zaisťujú kvalitu a spoľahlivosť údajov, ktoré sa prekladajú ECB. Príslušné vnútroštátne orgány uplatňujú pravidlá validácie, ktoré vytvára a aktualizuje EBA, a uplatňujú dodatočné kontroly kvality údajov vymedzené ECB v spolupráci s príslušnými vnútroštátnymi orgánmi.
   2.   Okrem toho, že údaje musia byť v súlade s pravidlami validácie a kontroly kvality, predložia sa v súlade s týmito dodatočnými minimálnymi normami presnosti:

               a)

               ak je to relevantné, príslušné vnútroštátne orgány poskytujú informácie o vývoji vyplývajúcom z predložených údajov a

               b)

               informácie musia byť úplné: na existujúce medzery sa musí upozorniť, musia sa vysvetliť ECB a, ak je to relevantné, bezodkladne odstrániť.

         Článok 6
   Kvalitatívne informácie
   1.   Ak nemožno zaručiť kvalitu údajov pre príslušnú tabuľku v rámci taxonómie, príslušné vnútroštátne orgány bezodkladne poskytnú ECB zodpovedajúce vysvetlenia.
   2.   Príslušné vnútroštátne orgány okrem toho oznamujú ECB dôvody všetkých významných opráv, ktoré predložia.
   Článok 7
   Bližšie určenie formátu pre prenos údajov
   1.   S cieľom poskytnúť jednotný technický formát na výmenu údajov v súvislosti s usmerneniami EBA, príslušné vnútroštátne orgány predkladajú údaje bližšie určené v tomto rozhodnutí s použitím príslušnej taxonómie rozšíriteľného jazyka podnikových správ (eXtensible Business Reporting Language).
   2.   Dohliadané subjekty sa pri príslušnom prenose identifikujú použitím identifikátora právnickej osoby.
   Článok 8
   Prvé referenčné dátumy pre poskytovanie informácií
   Prvým referenčným dátumom pre poskytnutie informácií podľa článku 3 je 31. december 2017.
   Článok 9
   Nadobudnutie účinnosti
   Toto rozhodnutie nadobúda účinnosť v deň jeho oznámenia adresátom.
   Článok 10
   Adresáti
   Toto rozhodnutie je určené príslušným vnútroštátnym orgánom zúčastnených členských štátov.

      Vo Frankfurte nad Mohanom 27. júna 2017

            Prezident ECB

         Mario DRAGHI

      (1)  Ú. v. EÚ L 287, 29.10.2013, s. 63.

      (2)  Ú. v. EÚ L 141, 14.5.2014, s. 1.

      (3)  EBA/GL/2014/04.

      (4)  Nariadenie Európskeho parlamentu a Rady (EÚ) č. 1093/2010 z 24. novembra 2010, ktorým sa zriaďuje Európsky orgán dohľadu (Európsky orgán pre bankovníctvo) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/78/ES (Ú. v. EÚ L 331, 15.12.2010, s. 12).

      (5)  Odporúčanie Európskeho výboru pre systémové riziká ESRB/2012/2 z 20. decembra 2012 o financovaní úverových inštitúcií (Ú. v. EÚ C 119, 25.4.2013, s. 1).

      (6)  Rozhodnutie Európskeho orgánu pre bankovníctvo EBA/DC/2015/130 z 23. septembra 2015 – Decision on Reporting by Competent Authorities to the EBA.


title: Rozhodnutie Rady z 18. septembra 2006 , ktorým sa vymenúva člen Poradného výboru Agentúry Euratomu pre zásobovanie

text:
               6.10.2006

               SK

               Úradný vestník Európskej únie

               C 241/4

      ROZHODNUTIE RADY

   z 18. septembra 2006,
   ktorým sa vymenúva člen Poradného výboru Agentúry Euratomu pre zásobovanie
   (2006/C 241/04)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 54 druhý a tretí pododsek,
   so zreteľom na článok X Štatútu Agentúry Euratomu pre zásobovanie (1) naposledy zmenenom a doplnenom rozhodnutím 95/1/ES, Euratom ESUO z 1. januára 1995 (2),
   so zreteľom na rozhodnutie Rady z 12. júla 2005, ktorým sa vymenúvajú členovia Poradného výboru Agentúry Euratomu pre zásobovanie (3),
   so zreteľom na stanovisko Komisie,
   keďže:

               (1)

               V dôsledku odstúpenia Simona MILLSA, ktoré bolo Rade oznámené 26. januára 2006, sa uvoľnilo jedno miesto člena uvedeného výboru.

               (2)

               Uvoľnené miesto je preto potrebné obsadiť.

               (3)

               Vláda Spojeného kráľovstva navrhla kandidáta 26. januára 2006,

         ROZHODLA TAKTO:
   Jediný článok
   Megan PRESTONOVÁ sa vymenúva za členku Poradného výboru Euratomu pre zásobovanie na zvyšný čas funkčného obdobia tohto výboru, ktoré trvá do 28. marca 2007.

      V Bruseli 18. septembra 2006

            Za Radu

            predseda

         J. KORKEAOJA

      (1)  Ú. v. ES 27, 6.12.1958, s. 534/58.

      (2)  Ú. v. ES L 1, 1.1.1995, s. 1.

      (3)  Ú. v. EÚ C 178, 20.7.2005, s. 1.


title: Rozhodnutie výkonného výboru z 28. apríla 1999 o schengenskom acquis týkajúcom sa telekomunikácií (SCH/Com-ex (99) 6)

text:
Dôležité právne oznámenie

|

41999D0006

Úradný vestník L 239 , 22/09/2000 S. 0409 - 0410

		Rozhodnutie výkonného výboruz 28. apríla 1999o schengenskom acquis týkajúcom sa telekomunikácií(SCH/Com-ex (99) 6)VÝKONNÝ VÝBOR,so zreteľom na článok 132 Dohovoru, ktorým sa vykonáva Schengenská dohoda,so zreteľom na článok 44 vyššie uvedeného dohovoru,ROZHODOL TAKTO:Týmto sú prijaté taktické a prevádzkové požiadavky na budúci cezhraničný digitálny rádiový systém pre policajné a colné služby v schengenských štátoch, ktoré sú definované v súlade s mandátom podľa článku 44, pravidlá pre vytváranie a uplatňovanie jednotných šifrovacích algoritmov a ostatné dohody ustanovené v rámci právomoci podskupiny pre telekomunikácie, ako je ustanovené v týchto deviatich dokumentoch:1. SCH/I-telecom (92) Rev. 2 [1] z 12. júna 1992"Vymedzenie potreby telekomunikačného vybavenia pre policajné a colné služby"2. SCHI/I-telecom (95) 18 [2] z 8. júna 1995"Digitálne rádiokomunikačné systémy pre bezpečnostné organizácie (taktické a prevádzkové požiadavky)"3. SCH/I-telecom (96) 44 Rev. 5 [3] zo 14. novembra 1997"Požiadavky na terminály a ich užívateľské rozhrania v budúcich digitálnych diaľkových rádiových systémoch schengenských štátov"4. SCH/I-telecom (95) 33 Rev. 2 [4] zo 6. decembra 1995"Žiadosť o preskúmanie európskych noriem zodpovedajúcich schengenským funkčným požiadavkám adresovaná ETSI"5. SCH/I-telecom (95) 35 [5] z 21. novembra 1995"Schengenské komunikačné požiadavky a norma TETRA"6. SCH/I-telecom-crypto (95) Rev. 4 [6] z 8. júla 1996"Digitálna sieť rádiových spojov pre bezpečnostné organizácie (bezpečnostné požiadavky)"7. SCHI/I-telecom-crypto (97)7 Rev. 5 [7] z 24. februára 1998"Dohoda o používaní a správe schengenských algoritmov"8. SCH/I-telecom-crypto (97)10 Rev. 2 [8] z 24. februára 1998"Kritériá pre vytváranie schengenských špecifických algoritmov"9. SCH/I (98) 17 Rev. 4 [9] z 26. mája 1998"Zmena mandátu podskupiny pre telekomunikácie o preskúmanie aspektov vzájomnej prevádzkyschopnosti jednotlivých digitálnych rádiokomunikačných systémov"V Luxemburgu 28. apríla 1999PredsedaC. H. Schapper[1] Vyhradený dokument.[2] Vyhradený dokument.[3] Vyhradený dokument.[4] Vyhradený dokument.[5] Vyhradený dokument.[6] Vyhradený dokument.[7] Vyhradený dokument.[8] Vyhradený dokument.[9] Vyhradený dokument.--------------------------------------------------


title: 2013/619/EÚ: Rozhodnutie Európskeho parlamentu zo 17. apríla 2013 o účtovnej závierke spoločného podniku ENIAC za rozpočtový rok 2011

text:
               16.11.2013

               SK

               Úradný vestník Európskej únie

               L 308/350

         ROZHODNUTIE EURÓPSKEHO PARLAMENTU
   zo 17. apríla 2013
   o účtovnej závierke spoločného podniku ENIAC za rozpočtový rok 2011
   (2013/619/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku spoločného podniku ENIAC za rozpočtový rok 2011,

               —

               so zreteľom na správu Dvora audítorov o overení ročnej účtovnej závierky spoločného podniku ENIAC za rozpočtový rok 2011 spolu s odpoveďami spoločného podniku (1),

               —

               so zreteľom na odporúčanie Rady z 12. februára 2013 (05755/2013 – C7-0040/2013),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Rady (ES) č. 72/2008 z 20. decembra 2007, ktorým sa zakladá spoločný podnik ENIAC (4), a najmä na jeho článok 11 ods. 4,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu (A7-0105/2013),

               1.

               schvaľuje účtovnú závierku spoločného podniku ENIAC za rozpočtový rok 2011;

               2.

               poveruje svojho predsedu, aby postúpil toto rozhodnutie výkonnému riaditeľovi spoločného podniku ENIAC, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 6, 10.1.2013, s. 18.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 30, 4.2.2008, s. 21.

      (5)  Ú. v. ES L 357, 31.12.2002, s. 72.